Яшчэ адна здаровая тэндэнцыя беларускай гістарычнай навукі апошняга часу — рост цікавасці да абмеркавання беларускай праблематыкі ў гістарыяграфіі суседзяў. З гэтым асабліва важным аспектам звязаныя намаганні азнаёміць шырокую беларускую грамадскасць з адпаведнымі працамі гісторыкаў суседніх краін на даступнай для яе мове, тым самым узбагачаючы і пашыраючы не толькі прафесійныя дыскусіі сярод гісторыкаў, але і пазітыўна ўплываючы на светапогляд самога грамадства. У тым ліку і па гэтай прычыне аўтар манаграфіі прыхільна сустрэў ініцыятыву з беларускага боку перавыдаць яе ў перакладзе на беларускую мову.